RJH ลุ้นกำไร Q3/60 ทำจุดสูงสุดเป็นประวัติศาสตร์ ซื้อเป้า 33 บ.
RJH ลุ้นกำไร Q3/60 ทำจุดสูงสุดเป็นประวัติศาสตร์ ซื้อเป้า 33 บ.
30 ส.ค. 2560

บล.บัวหลวง ระบุในบทวิเคราะห์วันนี้(30 ส.ค.) ว่า บริษัท โรงพยาบาลราชธานี จำกัด (มหาชน) หรือ RJH ความต้องการทางการแพทย์จะปรับตัวเพิ่มขึ้นเนื่องจากเป็นช่วงฤดูฝน เราคาดว่า RJH จะรายงานการเติบโตของกำไรหลักทั้ง เทียบช่วงเดียวกันของปีก่อน และ เทียบไตรมาสก่อนหน้า และทำสถิติใหม่
โดยโรงพยาบาลได้เพิ่มเตียงผู้ป่วยในอีก 26 เตียง ในเดือน มิ.ย. รวมเป็นมีเตียงผู้ป่วยใน 199 เตียง ทำให้รายได้จะแตะสติใหม่ในไตรมาส 3/60 โดยเราคาดว่ารายได้จะโตเล็กน้อย เทียบช่วงเดียวกันของปีก่อน ในเดือน ก.ค. เนื่องจากดอกเบี้ยจ่ายลดลงและอัตรากำไรจากศูนย์เฉพาะทางที่แข็งแกร่ง (ศูนย์หัวใจและศูนย์ตรวจสุขภาพ) จะเพิ่มอัตรากำไรสุทธิ เทียบช่วงเดียวกันของปีก่อน และ เทียบไตรมาสก่อนหน้า  ล่าสุดศูนย์หัวใจรายงานจำนวนเคสที่ 61 เคส ในเดือน ก.ค. เพิ่มขึ้น 3 เท่า เทียบช่วงเดียวกันของปีก่อน RJH โรจนะคาดว่าจะทำกำไรอย่างต่อเนื่งในไตรมาส 3/60
อัตรากำไรของ RJH คาดว่าจะขยายตัวต่อเนื่อง ในปี 2560-2562 หลังจากผ่านการลงทุนหนักในปี 2557-2558 อัตรากำไรสุทธิเพิ่มขึ้นจาก 7.8% ในปี 2557 มาอยู่ที่ 12.8% ในปี 2559 และคาดว่า 13.8% ในปี 2560 หนุนโดยอัตรากำไรที่เพิ่มขึ้นของศูนย์โรคเฉพาะทาง
โดยอัตรากำไรสุทธิของศูนย์โรคหัวใจเพิ่มขึ้นจาก 15% ในไตรมาส 1/60 มาอยู่ที่ 25% ในไตรมาส 2/60 และ 48% ในเดือน ก.ค. ศูนย์ตรวจสุขภาพ ( อัตรากำไรสุทธิอยู่ที่ 50%) เติบโตอย่างรวดเร็ว ช่วงครึ่งแรกของปี 2560 รายได้เพิ่มขึ้น 73% เทียบช่วงเดียวกันของปีก่อน ศูนย์ MRI คาดว่าจะเปิดในเดือน ม.ค. 2561  และศูนย์ไตเทียมคาดจะเปิดในช่วงต้นปี 2562 ทั้งนี้เรายังมองว่าความเสี่ยงจากการขยายจำนวนเตียงอยู่ในระดับต่ำ คาดว่าเริ่มเห็นในช่วงที่ตึกโรงพยาบาลใหม่เปิดตัวในปี 2563
RJH โรจนะ (RJH ถือ 54%) จะเป็นตัวขับเคลื่อนการเติบโตต่อไปในปี 2560 หลังจากที่เป็นตัวฉุดกำไรตั้งแต่ถูกซื้อกิจการมาในปี 2557 โดย RJH โรจนะ พิสูจน์ให้เห็นว่าตั้งแต่ผลการดำเนินงานบริษัทพลิกเป็นกำไรในไตรมาส 3/60 บริษัทได้เติบโตอย่างรวดเร็ว โดยรายงานกำไรที่ 11 ล้านบาทในไตรมาส 2/60 สูงขึ้น 41% เทียบไตรมาสก่อนหน้า คาดแนวโน้มเติบโตนี้จะต่อเนื่องในครึ่งหลังของปี 2560 g เราคาดกำไรหลักครึ่งปีหลังจะสูงขึ้นเท่าตัว เทียบช่วงเดียวกันของปีก่อน สัดส่วนรายได้จาก RJH โรจนะ จะเพิ่มขึ้นจาก 1% ในปี 2559 มาอยู่ที่ 11% ในปี 2560
การที่ประกันสังคมได้ปรับเพิ่มอัตราเงินจ่ายรายหัวคงที่จะส่งผลประโยชน์ให้กับ RJH ตั้งแต่ไตรมาส 3/60 เราคาดปัจจัยดังกล่าวจะหนุนกำไรปี 2560 ขึ้น 0.5% อย่างไรก็ตาม ผลประโยชน์จากเงินจ่ายไม่คงที่ (โรคเรื้อรังและโรคที่ค่าใช้จ่ายสูง) ยังไม่ชัดเจน ดังนั้น เราจึงยังไม่ได้นำมารวมในประมาณการของเรา และให้เป็นโอกาสในการปรับประมาณการในอนาคต นอกจากนี้ เราเชื่อว่ามีโอกาสที่จำนวนผู้ประกันตนจะเพิ่มขึ้นในอีก 2-3 ปีข้างหน้า เนื่องจากโควต้าสูงสุดยังรับได้ถึง 201,250 คน ซึ่งสูงกว่าตัวเลขผู้ลงทะเบียนปัจจุบันที่ 164,090 คนอยู่มากแนะนำซื้อเป้าหมาย 33.00 บาท